वरिष्ठ पत्रकार रतन मणि लाल बताते हैं, 'प्रधानमंत्री मोदी पर निशाना साधकर खान उनकी विश्वसनीयता को खारिज करने की कोशिश कर रहे हैं.' उन्होंने कहा कि मुस्लिम समुदाय में मोदी को लेकर एक अजीब तरह की दुविधा है. प्रधानमंत्री बनने के बाद नरेंद्र मोदी सरकार ने नीतियों के स्तर पर ऐसा कुछ नहीं किया जिससे मुसलमानों को नुकसान हो लेकिन उन्होंने ऐसा भी कुछ नहीं किया जिससे उन्हें मुस्लिम समुदाय का भरोसा हासिल करने में मदद मिले.